CELEX: 62013CB0304
Language: el
Date: 2014-12-04 00:00:00
Title: Υπόθεση C-304/13: Διάταξη του Δικαστηρίου (έκτο τμήμα) της 4ης Δεκεμβρίου 2014 (αίτηση του Curtea de Apel Timişoara (Ρουμανία) για την έκδοση προδικαστικής αποφάσεως) — Agenţia de Plăţi şi Intervenţie pentru Agricultură (APIA) — Centrul Judeţean Timiş κατά Curtea de Conturi a României, Camera de Conturi a Judeţului Timiş [Γεωργία — Κοινή γεωργική πολιτική — Κανονισμός (ΕΚ) 1782/2003 — Καθεστώτα άμεσης στήριξης — Προϋποθέσεις επιλεξιμότητας για συμπληρωματικές εθνικές άμεσες ενισχύσεις — Προϋπόθεση που δεν προβλέπεται από τη νομοθεσία της Ένωσης — Προϋπόθεση μη υπάρξεως ληξιπρόθεσμης οφειλής έναντι του κρατικού προϋπολογισμού και/ή του τοπικού προϋπολογισμού κατά την ημερομηνία της υποβολής της αιτήσεως ενισχύσεως — Απαράδεκτη]

16.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 56/2
            
         Διάταξη του Δικαστηρίου (έκτο τμήμα) της 4ης Δεκεμβρίου 2014 (αίτηση του Curtea de Apel Timişoara (Ρουμανία) για την έκδοση προδικαστικής αποφάσεως) — Agenţia de Plăţi şi Intervenţie pentru Agricultură (APIA) — Centrul Judeţean Timiş κατά Curtea de Conturi a României, Camera de Conturi a Judeţului Timiş
   (Υπόθεση C-304/13) (1)
   
   ([Γεωργία - Κοινή γεωργική πολιτική - Κανονισμός (ΕΚ) 1782/2003 - Καθεστώτα άμεσης στήριξης - Προϋποθέσεις επιλεξιμότητας για συμπληρωματικές εθνικές άμεσες ενισχύσεις - Προϋπόθεση που δεν προβλέπεται από τη νομοθεσία της Ένωσης - Προϋπόθεση μη υπάρξεως ληξιπρόθεσμης οφειλής έναντι του κρατικού προϋπολογισμού και/ή του τοπικού προϋπολογισμού κατά την ημερομηνία της υποβολής της αιτήσεως ενισχύσεως - Απαράδεκτη])
   (2015/C 056/02)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Timişoara
   
      Διάδικοι στην υπόθεση της κύριας δίκης
   
   
      Προσφεύγουσα: Agenţia de Plăţi şi Intervenţie pentru Agricultură (APIA) — Centrul Judeţean Timiş
   
      Καθών: Curtea de Conturi a României, Camera de Conturi a Judeţului Timiş
   
      Παρισταμένης της: Agenţia de Plăţi şi Intervenţie pentru Agricultură (APIA) — Bucureşti
   
      Διατακτικό
   
   Τα άρθρα 143γ του κανονισμού (ΕΚ) αριθ. 1782/2003 του Συμβουλίου της 29ης Σεπτεμβρίου 2003 για τη θέσπιση κοινών κανόνων για τα καθεστώτα άμεσης στήριξης της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001, όπως έχει τροποποιηθεί από την πράξη περί των όρων προσχώρησης της Δημοκρατίας της Βουλγαρίας και της Ρουμανίας και των προσαρμογών των Συνθηκών επί των οποίων βασίζεται η Ευρωπαϊκή Ένωση, και 132 του κανονισμού (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) 1290/2005, (ΕΚ) 247/2006, (ΕΚ) 378/2007 και για την κατάργηση του κανονισμού (ΕΚ) 1782/2003, έχουν την έννοια ότι απαγορεύει εθνική ρύθμιση που αποκλείει από το δικαίωμα συμπληρωματικής εθνικής ενισχύσεως τους παραγωγούς οι οποίοι, κατά την ημερομηνία υποβολής της αιτήσεώς τους περί ενισχύσεως, έχουν ληξιπρόθεσμες οφειλές έναντι του κρατικού προϋπολογισμού και/ή του τοπικού προϋπολογισμού, εφόσον καμία προϋπόθεση σχετικά με τη μη ύπαρξη τέτοιων οφειλών δεν αποτέλεσε αντικείμενο προηγούμενης εγκρίσεως από την Ευρωπαϊκή Επιτροπή.
   
      (1)  ΕΕ C 52 της 22.02.2014.